**Árajánlat tartalmi követelményei immateriális javak beszerzése esetén**

* az árajánlat adó megnevezése
* az árajánlat adó címe
* az árajánlat adó adószáma
* az árajánlat címzettjének neve
* az árajánlat címzettjének címe
* az árajánlat tárgyának pontos megnevezése
* az árajánlat tárgyának leírása - típusa, műszaki paraméterei, szakmai jellemzői, használatának technikai feltételei, fotó, képernyőkép, egyéb stb. -
* az árajánlat tárgyának TESZOR számát
* az árajánlat kiállításának dátuma (nem lehet régebbi mint a benyújtást megelőző 90 nap)
* az árajánlat érvényességi idejét (a pályázat benyújtásakor érvényesnek kell lenni)
* Nyilatkozat arról, hogy az árajánlat adó az ajánlat tárgyát képező immateriális eszköz üzletszerű forgalmazója, valamint arról, hogy az ajánlatot gyártói vagy kereskedői státuszban adta.
* az árajánlat tárgyát képező immateriális eszköz nettó egységárát a devizanem megjelölésével
* az árajánlat tárgyát képező immateriális eszköz mennyiségét.
* az ajánlat nettó értékét a devizanem megjelölésével
* az ÁFA összegét a devizanem megjelölésével
* az árajánlat bruttó értékét
* az árajánlatadó cégszerű aláírását

Szabó Zoltán megjegyzései :

1. A cégszerű aláírást nem veszik szigorúan. A lényeg, hogy valaki írja alá az ajánlatadó részéről és bélyegezze le. Nem volt soha sem probléma abból, ha egy üzletkötő vagy értékesítési menedzser írta alá
2. Mindig csak egy devizanemben adjanak ajánlatot. Problémás szokott lenni, ha EUR-ban és forintban is szerepel, és nem azon az árfolyamon van átszámolva, mint ami a pályázatban előírás (árajánlat kiállításának napján érvényes MNB közép) Ilyenkor mindig az alacsonyabbat kell figyelembe venni. Ha nem forintban van, akkor a projekt adatlapon úgy is átszámoljuk.
3. Az sem szerencsés, ha forintban történő ajánlat érvényességét bizonyos árfolyam határokhoz kötnek. (pl „érvényes 315 HUF/EUR árfolyamig”) Ugyanis ha véletlenül a pályázat benyújtásának napján intervallumon kívül esik az árfolyam, már nem érvényes az ajánlat. Ha az ajánlat adó árfolyamkockázattól tart, akkor adjon meg inkább EUR-ban árat. (Mire nyer a pályázat már úgy sem lesz érvényes, így kötelezettsége nincs.)
4. A legjobb, ha az árfolyam tervezet elküldik szerkeszthető formában, és én formailag rendbe teszem.